**7 клас Домашна работа – 19 учебна седмица**

***Тази домашна работа съдържа 8 въпроса. Отговорете на всичките.***

 **Наклонение на глагола**

**Текстът е свързан с въпроси от 1 до 4 включително. Прочете го, за да ги изпълните.**

„Старата жена беше сложила вретеното, унесено загледана в Елка... Боже, колко хубава е нейната едничка дъщеря. Вече цяла мома. Какви коси. Това са същите нейни коси, когато беше млада. Ни една мома нямаше коси като нейните. За тях и песен бяха наредили. А очите на Елка! Тия сини бистри очи, с дълги, гъсти ресници. Да, това са неговите очи, очите на баща ѝ. Колко би се радвал той, ако можеше да я види сега... Колко е пораснала... От къщи излезе Иво, нарамил дълга коса. От петимата братя той беше среден по години, но най-едър, най-снажен от всички. И малката, нежна Елка изглеждаше до него като слаба, тънка фиданка до вековен, клонат дъб. Но тя обичаше най-много него. Той беше весел и добър, и толкова силен.. Усмихнат, той се спря пред Елка. – Елка,... хайде... Елка погледна майка си... Можеше ли нещо да ѝ се откаже. – Остави агънцата само и се върни. Иво, събирай си ума, да не я завлечеш със себе си... И тя се затече и стигна Ива. Макар сама доста висока вече, Елка едвам стигаше ръката на брата си.”

 *Из „Елка“, Йордан Йовков* **1. Посочете вярното твърдение за текста.**

А) Старата жена има шест деца: една дъщеря – Елка, и петима синове. Б) Бащата се радва, че може да види колко е пораснала дъщеря му. В) От къщата излиза Иво, на рамената му пада неговата дълга коса. Г) Иво е на средна възраст, но е най-едър и най-снажен от братята.

**2. Кое твърдение за Елка е вярно според текста?** А) За нейните руси коси е наредена песен. Б) Елка има сини очи като тези на баща си. В) Тя изглежда като слаба, тънка елхичка. Г) Елка не може да стигне ръката на Иво.

**3. Наклоненията в българския език са *изявително, повелително и условно*. Запишете по един пример от текста за посочените наклонения.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Кои глаголни времена са използвани в първия абзац на текста?** А) сегашно, минало несвършено, минало неопределено и минало предварително; Б) сегашно, минало свършено, минало несвършено и минало неопределено; В) минало свършено, минало несвършено, минало неопределено и минало предварително; Г) сегашно, минало несвършено, минало предварително и бъдеще.

**5. Колко глаголни форми в повелително наклонение са използвани в текста?**

Когато изглежда, че няма надежда, че всичко е свършено вече – недей се смущава, недей се прощава, недей се предава, човече.

Кажи: не ми пука от таз несполука – аз мога, аз вярвам, аз зная, че въпреки факта това е антракта, това е антракта – не края. От огън опърлен, от всички захвърлен, затворен в най-тъмната стая – недей се спотайва, недей се отчайва – кажи си: това не е края! *Из „Песничка за надеждата“, Недялко Йорданов*

А)5, Б)6, В)7, Г)8.

**6. Запишете глаголните форми, употребени в текста, които означават, че говорещият предполага, че дадено действие е възможно при определено условие (условно наклонение).**

„Стас, който навършваше четиринайсет години, обичаше много своята осемгодишна приятелка, но я смяташе за съвсем мъничко дете (...)На Стас му дойде на ум, че ако в момента, когато падне мрак, е на една камила с Нели, би могъл да обърне животното, бягайки заедно с вятъра на север. Кой знае дали биха ги забелязали в мрака и в хаоса на стихията, а ако успееха да стигнат в първото село край Нил, щяха да бъдат спасени – Идрис и Гебхър не биха посмели дори да ги гонят, защото веднага щяха да попаднат в ръцете на местните заптиета. (...) Никой от кервана не би се осмелил да отиде в крайбрежните села...”

 Из „Стас и Нели“, Хенрик Сенкевич

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Преобразувайте изреченията, като поставите глаголните форми в условно наклонение.**

А) Ще ни прочетете ли регламента на това състезание?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Б) Участвайте в журито на нашия конкурс за най-добър рецитатор.

**8. Кое от изреченията е написано правилно?**  А) Господин Николов, бихте ли нанесъл оценките в бележника ми? Б) Уважаема госпожо, бихте ли обърнали внимание на тази заповед? В) Инженер Маринов, би ли направил проверка на ремонта на пътя? Г) Госпожо Антонова, бихте ли ми обяснила решението на задачата?